Glassberget (Hurdal)

Glassberget i Skrukkedalen i Hurdal er et fjell og en lokalitet for uttak av kvarts til glassproduksjon til Hurdal glassverk som var i drift i perioden 1755 til 1895. Overskudds-kvarts fra glassproduksjonen er brukt til utendørs dekorasjoner foran verkets hovedbygning på Glassverket i Hurdal. 

På Norgeskart.no er Glassberget avmerket som Glasberget og fjellets høyde er 674 m.o.h. Toppen ligger om lag 1 km nord for Osttjenn.  Også navnet Kiselberget er registrert. 

Jomfruen på Glassberget er et eventyr i Asbjørnsen og Moes samlinger. I tradisjonen fra Hurdal heter det at eventyret har sitt utspring i Skrukkelia.

Referanser 

Fjell i Hurdal
Skrukkeli
Kulturminner i Hurdal